CELEX: 32018R1209
Language: fi
Date: 2018-08-27 00:00:00
Title: Komission täytäntöönpanoasetus (EU) 2018/1209, annettu 27 päivänä elokuuta 2018, tiettyjen tavaroiden luokittelusta yhdistettyyn nimikkeistöön

30.8.2018   
               
               
                  FI
               
               
                  Euroopan unionin virallinen lehti
               
               
                  L 220/7
               
            
         KOMISSION TÄYTÄNTÖÖNPANOASETUS (EU) 2018/1209,
         annettu 27 päivänä elokuuta 2018,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 27 päivänä elokuuta 2018.
            
               
                  Komission puolesta,
               
               
                  puheenjohtajan nimissä
               
               Stephen QUEST
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu
                        (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Jalkine (ns. tanssikenkä), joka peittää jalkaterän muttei pohjetta ja joka on etupäällisen kohdalta avoin.
                        Jalkine on valmistettu yhdestä tekstiiliainekappaleesta, joka on ommeltu yhteen pohjan ja kannanvahvikkeen kohdalta ja jossa on tekstiilivuori. Pohjaan on ommeltu kiinni kaksi nahkakappaletta, yksi päkiän ja toinen kantaosan kohdalle.
                        Pohjan tekstiilietuosa on rypytetty pyöreään muotoon varpaita varten.
                        Pohjan tekstiiliosa kahden nahkakappaleen välissä on rypytetty ja tehty joustavaksi kuminauhalla, joka on ommeltu jalkineen sisäpuolelle. Sen tarkoituksena on tanssiessa tiukentaa pohja varpaista kantapäähän.
                        Jalkineessa on sisäpuolella kaksi tekstiiliaineella päällystettyä, nahkakappaleiden yläpuolelle ommeltua solumuovikappaletta, jotka ovat hieman suurempia kuin nahka mutta pienempiä kuin pohja, joka osuu maahan jalkinetta käytettäessä.
                        Jalkineen suuaukkoa voidaan kiristää joustavalla narulla.
                        Sivuosaan on kiinnitetty kaksi joustavaa nauhaa, joilla kenkä kiinnitetään jalkaan.
                        Kun jalkine on käytössä (maassa seistessä), siitä jalkineen osasta, joka ei peitä jalkaterää sivuilta ja päältä ja joka koskettaa maata, on noin 33 prosenttia nahkaa ja noin 67 prosenttia tekstiiliaineita.
                        Katso kuvat (*1)
                        
                     
                     
                        6405 20 99 
                     
                     
                        Luokittelu määräytyy yhdistetyn nimikkeistön 1 ja 6 yleisen tulkintasäännön, 64 ryhmän 4 huomautuksen sekä CN-koodien 6405 , 6405 20  ja 6405 20 99  nimiketekstien mukaisesti.
                        Tavaraa ei suljeta pois 64 ryhmästä 64 ryhmän 1 huomautuksen b alakohdan perusteella, koska tavarassa on kiinniommeltuja ulkopohjan osia. Rypytetty etuosa muodostaa lisäksi varpaille pyöreämuotoisen pohjan, joka on melko tukeva.
                        Koska päällisaine muodostaa myös osan pohjasta, pohjan katsotaan päällisen ja pohjan erottamiseksi olevan se osa jalkineesta, joka ei peitä jalkaterää sivuilta ja päältä (ks. myös päällisen määritteleminen harmonoidun järjestelmän selityksissä (HS-selitykset), 64 ryhmä, yleisohjeita, D kohta).
                        Ulkopohjan perusaineosa on 64 ryhmän 4 huomautuksen mukaisesti tekstiiliaine, koska käytössä (maassa seistessä) sen maan kanssa kosketuksiin joutuva pinta-ala on suurin (ks. myös HS-selitykset, 64 ryhmä, yleisohjeita, C kohta).
                        Tavara on sen vuoksi luokiteltava CN-koodiin 6405 20 99  muiksi jalkineiksi, joiden päälliset ja ulkopohjat ovat tekstiiliainetta.
                     
                  
               (*1)  Kuvat ovat ainoastaan ohjeellisia.